På toppen av listen over Norges naturattraksjoner lå i 2006 Vøringsfossen med sine 655 000 besøkende. På plassene etter følger Trollstigen (563 331), Kjosfossen (457 400) og Geirangerfjorden (423 643). Høyest prosentvise økning har båtturer på Lysefjorden med 24 prosent hatt, tett fulgt av Dalsnibba ved Geiranger med 22 prosent. Nye på listen er Besseggen og Galdhøpiggen på hhv 21.- og 24.-plass. I 2014 besøkte 250.000 Preikestolen ved Lysefjorden, i 2015 var tallet omkring 270.000. I 2015 ble det registrert 80.000 besøkende på Gaustatoppen, mens Kjerag med 55.000 har gått forbi Besseggen med omkring 50.000 og det er anslått at 50.000 gikk til Trolltunga i 2015. Omkring 15.000 gikk til Galdhøpiggen med guide, i alt anslås det at opp mott 30.000 besøkte toppen i 2015.